Document ID: 31990R3270

*****
ΚΑΝΟΝΙΣΜΟΣ (ΕΟΚ) αριθ. 3270/90 ΤΗΣ ΕΠΙΤΡΟΠΗΣ
της 13ης Νοεμβρίου 1990
για τη θέσπιση οριστικών μέτρων όσον αφορά την έκδοση πιστοποιητικών ΣΜΣ στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 4026/89 της Επιτροπής (3) καθόρισε το ανώτατο ενδεικτικό όριο για την εισαγωγή στην Ισπανία ορισμένων προϊόντων του τομέα του βοείου κρέατος για το 1990· ότι τα όρια αυτά αυξήθηκαν με τον κανονισμό (ΕΟΚ) αριθ. 2858/90 της Επιτροπής (4)·
ότι οι αιτήσεις πιστοποιητικών ΣΜΣ που υποβλήθηκαν στην εβδομάδα από την 1η έως τις 5 Οκτωβρίου 1990 για τα ζωντανά ζώα αφορούν ποσότητες κατά πολύ μεγαλύτερες από αυτές που ορίστηκαν από τον κανονισμό (ΕΟΚ) αριθ. 2858/90·
ότι η Επιτροπή, κατά συνέπεια, ενέκρινε με τη διαδικασία του επείγοντος, τα κατάλληλα συντηρητικά μέτρα με τον κανονισμό (ΕΟΚ) αριθ. 2950/90 (5)· ότι θα πρέπει να ληφθούν οριστικά μέτρα και, λαμβάνοντας υπόψη την αύξηση που ήδη έχει αποφασισθεί, μια νέα αύξηση του ανώτατου ενδεικτικού ορίου δεν προβλέπεται·
ότι, βάσει των οριστικών μέτρων που αναφέρονται στο άρθρο 85 παράγραφος 3 της πράξης προσχώρησης, προκειμένου να αποφευχθεί οποιαδήποτε στρέβλωση στην ισπανική αγορά, να ανασταλεί η έκδοση πιστοποιητικών ΣΜΣ που προβλέπεται στο άρθρο 1 παράγραφος 2 του κανονισμού (ΕΟΚ) αριθ. 2950/90·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση πιστοποιητικών ΣΜΣ για τα προϊόντα του τομέα του βοείου κρέατος που αναφέρονται στον κανονισμό (ΕΟΚ) αριθ. 2950/90 αναστέλλεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Νοεμβρίου 1990.

Labels: 3
17
18